Franjevački samostan
sv. Frane u Zadru
Trg sv. Frane 1 23 000 ZADAR Tel. 023/ 250-468 Fax: 023/ 254-349
WEB STRANICA: www.svetifrane.org
Osoblje samostana: fra Josip Sopta, provincijal,
fra Drago Ljevar, gvardijan 098 337 001 ili e-mail: drago.ljevar@si.t-com.hr
fra Diego Deklić tajnik provincije, vikar, ekonom, tel. 254-348
i fra Tomislav Ćurić knjižničar
Zadar, 16. siječnja 2011.

2(57)2010.

Evanđelje Iv 1,29-34
Evo Jaganjca Božjega koji odnosi grijeh svijeta!
U ono vrijeme: Ivan ugleda Isusa gdje dolazi k njemu pa reče: »Evo Jaganjca Božjega koji odnosi grijeh svijeta! To je onaj o kojem rekoh: Za mnom dolazi čovjek koji je preda mnom jer bijaše prije mene! Ja ga nisam poznavao, ali baš zato dođoh i krstim vodom da se on očituje Izraelu.« I posvjedoči Ivan: »Promatrao sam Duha gdje s neba silazi kao golub i ostaje na njemu.
Njega ja nisam poznavao,
ali onaj koji me posla vodom krstiti
reče mi:
'Na koga vidiš da Duh silazi
i ostaje na njemu,
to je onaj koji krsti Duhom Svetim.'
I ja sam to vidio i svjedočim:
on je Sin Božji.«
Riječ Gospodnja

Evanđelje (Iv 1,29-34)
Evanđelist Ivan daje svjedočanstvo o Isusovu poslanju. Tu su tri motiva: Krist je Jaganjac Božji, on je onaj na koga se spušta Duh Božji u obliku golubice, on je onaj „Božji odabranik". Govor o „Božjem Jaganjcu" se povezuje sa „Slugom Božjim" kod deutero Izaije. Dolazak Duha nad Isusa ukazuje na posebno Božje izabranje i punomoć. Oznaka „Božji izabranik" zvuči kao mesijanska počasna titula. U teološkom razumijevanju, izrazu i povezivanju vidimo povezanost prve kršćanske zajednice sa poslijeuskrsnim djelovanjem prvih zajednica. Titule koje su preuzete iz židovske tradicije prenose se na onoga čiju su moć iskusili ili vjerničkom predajom sami prihvatili. DM

"ČOVJEK NA KOJEGA SILAZI I OSTAJE DUH SVETI, ON JE TAJ KOJI KRSTI U DUHU SVETOM" (Iv 29 – 34)
Po naravi svojoj mi smo otvoreni prema budućnosti - prema sutrašnjici. Lice nam je usmjereno naprijed. Kako ići naprijed? Koji je istinski naš 'program' da idemo naprijed prema svojoj sreći i svojem ostvarenju? Nema dvojbe, dobro je odmah na početku reći, da se program životnog ostvarenja razlikuje od sociološkog i političkog programa. Isus je jaganjac Božji koji oslobađa od grijeha svijet. A to je grijeh egoizma i sebičnosti.
Tko je Isus i njegov 'program' za budućnost? Tko su njegovi sljedbenici? Pitanje je koje se postavlja od prvog Božića do dana današnjega. Tko je Božji, i kako prepoznati čovjeka Božjeg? Isto je pitanje. Na ova pitanja odgovara Ivan Evanđelist kroz usta Ivana Krstitelja. On čovjeka - nas, upućuje na znakove koji očituju čovjeka Božjega. Skloni smo vjerovati da se 'božansko' objavljuje na senzacionalan način – čudesima, nečim nama stranim i neshvatljivim. Tako se nekako identificiralo 'Božje ljude'.
Svece se proglašavalo, i danas proglašava po 'čudesima'. Ivan nas ipak ne upućuje da su to znakovi raspoznavanja Božanskoga. S Isusom i kroz Isusa upućuje se na nešto sasvim različito od senzacije. Objava se događa na primjetljiv i neprimjetljiv način. Događa se kroz čovjeka (što je primjetljivo), ali i kroz čovjeka DUŠE (duha), što može biti neprimjetljivo. Možda su naša traženja Boga neuspješna baš zato što ga tražimo da se objavljuje na 'naš način', tjelesno.
Da li je uopće na toj razini moguće upoznati Boga i božjeg čovjeka? Prema Evanđelju, ne treba tražiti Božje znakove na taj način. Božansko i istinsko ljudsko očituje se kao DUH DOBROTE I LJUBAVI. Pučki bi se moglo reći ČOVJEK DOBRE DUŠE očituje istinski ljudsko i božansko. Ovaj naglasak na Duhu ni u kojem slučaju ne zanemaruje tjelesnost. Duh i duhovno primjećuju se jedino preko tjelesnoga. Pa jedno i drugo (tjelesno i duhovno) tvore čovjeka.
Ovim ukazanjem Duha stavlja se težište na sasvim nove vrijednosti. 'Materijalni' (tjelesni) čovjek izrasta u duhovnog čovjeka. Čovjek je 'pozvan' da se na njega spusti i da iz njega progovori Duh Božji. Dok Duh 'ne proradi' u čovjeku ni čovjek se nije uzdigao na čovjekovu razinu (duhovnu). Duh uzdiže čovjeka na viši stupanj od 'prirode'. Jer čovjek je ipak biće 'ne prirodno', on je projekt kojeg treba ostvariti snagom duha.
Cijeli koncept (shvaćanje) čovjeka i čovječanstva moguć je samo kod ljudi kod kojih 'radi duša'. Bez toga je suvišno govoriti o humanizmu, zajedništvu, ljubavi... I kad s Isusom započinje Novi čovjek, to znači da započinje vrednovanje i shvaćanje čovjeka prema duševnom sadržaju. Što je duhovniji čovjek, to je više čovjek. Time je započela nova kultura, kultura duha, a iz nje slijedi sadržaj ovoga što danas nazivamo kulturom. I prije Isusa, a i poslije, ljude su vrednovali, pa i odgajali, prema drugim kriterijima.
Bilo prema fizičkoj jačini i izgledu, bilo prema vlasti, bilo prema bogatstvu. Sinovi Božji se očituju posjedom Duha, ljepote i mira duše... Onome kome je 'duh proradio' taj prepoznaje Boga kao izvor svojega duha i braću ljude, bez obzira na sve materijalne (fizičke) razlike. Kod Isusa, ništa ga izvanjsko nije razlikovalo od drugih ljudi. Bio je čovjek kao i drugi ludi.
Međutim njegov Duh je bio Božanski, mesijanski. Ivanu Krstitelju Duh otkriva Mesiju. Danas je nama potreban i duh Ivana Krstitelja koji prepoznaje u drugim ludima Božji duh, ali nam je također ponuđeno da u nama bude Božji duh koje će nas izdići iznad 'prirodne' razine i spojiti nas s Bogom i sveopćim čovječanstvom. Tako bi doživjeli Boga kao jedinog Oca i ljude kao braću. Samo smo mi ljudi po duhu braća, po duhu se razumijemo i ljubimo.
Naše krštenje je također buđenje duha i otkrivanje Duha... A Isus je 'Jaganjac Božji' = Božja dobrota i ljubav.
Marjan Jurčević

2. nedjelja kroz godinu A (Iv 1,29-34)
Popričesna meditacija
“Evo dolazim, Gospodine, vršiti volju tvoju!” (Ps 40)
Dragovoljni pristanak na ulogu žrtvenog jaganjca i spremnost da prihvati odbačenost, krivnju naroda, te najzad i smrt - što će se dogoditi na koncu Isusova puta – već odzvanjaju u Ivanovim riječima na samom početku služenja.
“Evo Jaganjca Božjega koji odnosi grijeh svijeta!” (Iv 1,29) Grijeh svijeta je okrenutost svijeta od svoga Stvoritelja.
Gospodine! Pohodi nas svojom milošću da uvijek umijemo čuti Tvoju riječ i prepoznati Tvoje lice! I raspoloži nas da te u radosnom služenju vjerno slijedimo. Priredio: Dario Miletić

22. siječnja 2011.
POSJET IZLOŽBI
u Klovićevim dvorima
„MILOST SUSRETA“
u ZAGREBU
Polazak iz ZADRA
22. siječnja 2011. u 07 sati
sa Starog kolodvora
i Novog kolodvora peron 25
Cijena 100 KN
Prijave: Samostan sv. Frane
(023) 250-468
ili fra Drago 098 337 001
Prijave se primaju do popunjenja mjesta u autobusu

Svaki susret je šansa
Dnevno susrećemo ljude koje, više ili manje, dobro poznamo. Ima prigoda kada se susreću mnogi prijatelji i znanci, kao na primjer, vjenčanje, plesovi, neke druge proslave. I zato je pastoralni dan vrlo važan, jer ja tu susrećem brojne prijatelje i upoznajem nova lica. Susreti i upoznavanje su svakodnevni doživljaji. I tu leže brojna iznenađenja. Nisam, dosta dugo, vidio kolegu. Promijenio je frizuru, nosi bradu i tako ga nisam prepoznao, na prvi pogled. I tada stoji preda mnom neka osoba: On/ona je. Kao da smo se jučer upoznali, iako je prošlo dosta godina da se nismo vidjeli.
Ne znamo kako je to bilo kod Ivana kad je vidio da Isus dolazi k njemu. Obojica su se, kao dječaci, susretali i neko vrijeme zajedno družili, onako kako je to kod rodbine uobičajeno. Sada su obojica odrasli, imaju svoje životne zadaće. Ivan je postao glas onoga koji viče u pustinji. Propovijeda obraćenje: «Pripremite put Gospodinu» (Mt 3,3) A Isus je započeo svoje javno djelovanje. Da li je to bio slučaj ili Božje vođenje što je obojicu do sada vodilo? Ipak, reakcija Ivana pokazuje da je odmah prepoznao Isusa. DM

BOŽIĆNA ISPOVIJED U DEVETNICI od 8 do 12 i od 15 do 19 sati
Sveta ispovijed radnim danom od 8 do 11 i od 17,30 do 18,30 sati
Nedjeljom i blagdanom prije sv. Mise.

Nedjelja 16. I. II NKG Berard
Ponedjeljak: 17. I: Antun Pustinjak
Utorak 18. I. Faustin - Pobožnost utorkom sv. Anti - molitva. Početak molitvene osmine za jedinstvo kršćana
Srijeda 19. I. Mario, Ljiljana
Četvrtak 20. I. Fabijan i Sebastijan
Petak 21. I. Agneza, Janja
Subota 22. I. Vicencije, Irena - POSJET IZLOŽBI u Zagrebu. Vidite plakat.
Nedjelja 16. I. III. NKG, Emercijana
NEDJELJOM SU MISE u 8,30 u 10 i u 19 sati
Svaki dan je misa u 7 i 19 sati
Služba časova (časoslov): svagdanom u sv. misi,
nedjeljom i svetkovinama Večernja u 18,30 sati.
Prve nedjelje u mjesecu sastanak s FSR-om sat vremena prije večernje mise
Euharistijsko klanjanje: u petak poslije Mise
Krunicu molimo svaki dan u 18,30 sati.

OBNOVA PODA U CRKVI SV. FRANE
Kako vidite radovi su započeli prošlog tjedna i trajati će sve do Uskrsa. Kroz to vrijeme misa će biti u jutarnjim satima u kapelici sv. Ante a večernja i mise nedjeljom u samostanskoj blagovaonici koju grijemo.
Postavljamo novi kameni pod u crkvi za koji smo primili donaciju od vrlo cijenjene drage osobe kojoj velika hvala. Vas drage vjernike, prijatelje našeg samostana, potičemo da nam pomognete oko uređenja grijanja koje bi postavili u pod. Ovoga tjedna smo primili 400 KN. Hvala. Svaki Vaš dar je dobrodošao i unaprijed Vam zahvaljujemo.
Vi možete svoje priloge uplatiti za grijanje u sakristiji ili preko žiro računa:
Samostan sv. Frane u Zadru Hypo Alpe-Adria Bank d. d., Zagreb:
2500009-1101027824 s naznakom da je to za crkvu i samostan
sv. Frane u Zadru.

Posebno preporučamo pogledajte nedjeljna i blagdanska čitanja u PPT i PPS prezentacijama.
www.svetifrane.org (stranica našeg samostana sv. Frane u Zadru)
www.mali-brat.com (stranica naših mladih sv. Frane Zadar)
www.ofm-sv-jeronim.hr (stranica naše Provincije sv. Jeronima Zadar)
www.svetinikola.hr (stranica župe sv. Nikole Tavelića u Rijeci)